**Socialinių ekonominių partnerių pateiktų pastabų ir pasiūlymų**

**priemonės Nr. 08.5.1-ESFA–T-853 „Parama socialiniam verslui“ (toliau – priemonė) aprašymui vertinimo lentelė**

|  |  |  |  |  |
| --- | --- | --- | --- | --- |
| **Eil. Nr.** | **Pastabas/pasiūlymus teikianti institucija/asmuo** | **Pastaba/pasiūlymas** | **Atsižvelgta/**  **neatsižvelgta** | **ŪM komentaras** |
| 1. | **Andrius Karlonas,**  Alytaus rajono savivaldybės administracijos  Ekonomikos skyriaus vyriausiasis specialistas | Susipažinę su priemonės aprašymo projektu, manome, kad 1 paraiška 1 apskrityje yra per mažai, galėtų būti bent po 1 paraišką kiekvienoje savivaldybėje. | Neatsižvelgta. | Atkreiptinas dėmesys, kad tai yra pilotinė priemonė su numatyta nedidele kvietimui teikti paraiškas skirta lėšų suma (2,9 mln. Eurų). Todėl siekiant užtikrinti projektų kokybę ir ES investicijų lėšų efektyvų panaudojimą, nustatyta, kad vienas projektas gali apimti 1-ą apskritį. Svarbu įvertinti, kaip projektai pagal šią priemonę bus įgyvendinami vienos apskrities ribose ir tik tuomet, jeigu tai pasiteisins, svarstyti dėl projekto vykdymo teritorijos praplėtimo. |
| 2. | Arunas Malinovskis | Socialinis verslas Lietuvoje nesulaukia jokios realios paramos (speciali programa kaimo bendruomenėms yra apribota gavėjais). todėl negalima laikyti būrelių ir stovyklų organizavimo laikyti socialiniu verslu.  Papildomo ugdymo plėtojimas jei skirtas tik problematinėms vaikų grupėms - ok, tačiau pagal šias taisykles tai nėra būtinasis reikalavimas, vadinasi galiu staliaus būrelį, kurį lanko bent vienas vaikas iš globos įstaigos vadinti socialiniu verslu: (stovyklų Lietuvoje tikrai netrūksta, suvedus į paieškos sistemas galima rasti per 500. Kadangi turiu du ankstyvo paaugliško amžiaus vaikus galiu pasakyti, kad ne stovyklų kiekis, o jų nekontroliuojama kokybė, bei kainodara yra problema. Todėl šiuos punktus siūlau išbraukti  -  papildomo mokyklinio amžiaus vaikų ugdymo plėtojimas, organizuojant įvairias jų laisvalaikio užimtumo formas, ypatingą dėmesį skiriant vaikams, turintiems mokymosi, bendravimo ir elgesio problemų; – mokomųjų stovyklų, skirtų mokyklinio amžiaus vaikų gebėjimams ugdyti, steigimas. | Neatsižvelgta. | 2014–2020 m. Europos Sąjungos (toliau –ES) fondų investicijų programoje yra numatytos aiškios takoskyros tarp Socialinės apsaugos ir darbo ministerijos planuojamų įgyvendinti priemonių ir Ūkio ministerijos planuojamų įgyvendinti priemonių. Siekiant išvengti galimo tam tikrų veiklų dubliavimo bei rizikos, kad tam tikros veiklos gali būti neįtrauktos nei vienos iš ministerijų, Ūkio ministerija nemato galimybių suplanuotų veiklų išbraukti. |
| 3. | Neringa Valantinė  VšĮ "Kaunas IN"  Verslo skyriaus vyriausioji projektų vadovė | 1. Atsižvelgiant į tai, kad socialinių inovacijų rezultatas yra modernių (naujų), dažnai netradicinių sprendimų suradimas, užtikrinantis tvarų verslo modelį, siūlome praplėsti  a. Problemą iš „Todėl siekiama paskatinti socialinį verslą spręsti šias socialines problemas.“ į „Todėl siekiama paskatinti socialinį verslą spręsti šias socialines problemas, skatinti kurti inovacijas sprendžiančias socialines problemas."  b. Priemonės tikslą iš „Priemonės tikslas – paskatinti socialinio verslo, kuris teiktų bendruomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą.“ Į „Priemonės tikslas – paskatinti socialinio verslo, kuris teiktų bendruomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi, plėtrą ir socialinių inovacijų taikymą šių problemų sprendimui.“ | Neatsižvelgta. | Numatytos priemonės „Parama socialiniam verslui“ veiklos neriboja socialinio verslo inovacijų diegimo, todėl Ūkio ministerija nenumato atskirai išskirti šios inovacijų rūšies. |
| 2. Pareiškėjo apibrėžime nurodoma, kad pareiškėjas turi teisėtais pagrindais valdyti nekilnojamą turtą. Prie prioritetinių kriterijų nurodoma, kad pareiškėjas ir (arba) partneriais teisėtais pagrindais valdo patalpas su įkurtomis darbo vietomis. Iš priemonės aprašymo nėra aišku, kodėl keliamas reikalavimas valdyti patalpas, kokių veiklų vykdymui jis būtinas. | Neatsižvelgta. | Ūkio ministerija, siekdama efektyviai panaudoti ES struktūrinių fondų lėšas, numato griežtesnius reikalavimus tiek pareiškėjams, tiek ir partneriams. Šiuo atveju, reikalavimas teisėtais pagrindais valdyti nekilnojamąjį turtą, Ūkio ministerijos nuomone, užtikrins stabilumą bei garantuos socialinio verslo sėkmingą vystymą, o tuo pačiu ir planuojamų rezultatų pasiekimą. |
| 3. Priemonės aprašyme nurodyta, kad partneriai gali būti tik VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Siūlome, sudaryti galimybę partneriais tapti ir kitoms VšĮ, kurios turi verslumo skatinimo, verslo inkubavimo ar akceleravimo patirties. | Atsižvelgta. |  |
| 4. Vienos iš galutinio naudos gavėjo tinkamų išlaidų yra „konsultacinės paslaugos (rinkodaros, viešinimo, buhalterinės apskaitos klausimais).“ Siūlymas tokias išlaidas kaip tinkamas alternatyvias išlaidas numatyti ir prie pareiškėjo/partnerio tinkamų finansuoti išlaidų pvz., „konsultacinės, verslumo skatinimo, inkubavimo paslaugos“. Nes labai svarbu besikuriantiems naujiems verslams, o tuo pačiu ir socialiniams verslams, ypač tiems kurie naudoja socialines inovacijas, suteikti inkubavimo paslaugas, vykdyti tinklinimo veiklas ir burti jaunuosius verslininkus. | Neatsižvelgta. | Ūkio ministerija siekdama nedubliuoti jau įgyvendinamų priemonių (pvz., „Verslo konsultantas LT“) veiklų, bei vadovaujantis Europos Komisijos parengtais struktūrinių fondų reglamentais, numatančiais, kad tiesioginė nauda turi būti skirta galutiniam naudos gavėjui, nemato galimybių praplėsti tinkamų finansuoti išlaidų grupės pareiškėjams ir partneriams. |
| 5. Siekiant užtikrinti įgyvendinamų veiklų efektyvumą, numatyti socialinio poveikio vertinimą, pagal kiekvieno projekto susiformuotus kriterijus (pvz. išspręstų socialinių problemų socialinė ekonominė nauda, sukurtų darbo vietų skaičius, ar gyventojų pasitenkinimo augimas ar pan.). | Neatsižvelgta. | Ūkio ministerija atlieka ES struktūrinių fondų lėšų panaudojimo vertinimus, kuriais vertinama, ar buvo pasiekti tam tikra priemone numatyti tikslai ir suplanuoti rezultatai. Todėl papildomai įtraukti socialinio poveikio vertinimą, Ūkio ministerija nenumato. Tačiau projekto rezultatų pasiekimo įvertinimui yra nustatomi produkto ir rezultato stebėsenos rodikliai. |
| 6. Kaip priemonės rezultato rodiklis numatoma „Sėkmingai veikiančių socialinių verslų dalis nuo visų ESF investicijas gavusių socialinių verslų 12 mėn. po projekto pabaigos (2023 m. siektina reikšmė – 50 proc.)“, tačiau nėra aišku, kaip bus vertinamas įmonės veiklos sėkmingumas. | Atsižvelgta. | Šis priemonės rezultato rodiklis bus vertinamas vadovaujantis Veiksmų programos stebėsenos rodiklių skaičiavimo aprašu. Visų priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).  Be šio Veiksmų programos rodiklio, Ūkio ministerija numato įtraukti nacionalinius Stebėsenos rodiklius, kurie padėtų įvertinti projekto sėkmingumą (manome tikslinga susieti stebėsenos rodiklius su prioritetiniais projektų atrankos kriterijais). |
| 7. Prie projekto atitikties kriterijų numatyta, kad projektas turi atitikti Socialinio verslo plėtros įstatymo / Socialinio verslo koncepcijos nuostatas. Svarbu užtikrinti, kad tinkamais būtų laikomi projektai prisidedantys prie Jungtinių tautų patvirtintų 17‘os darnaus vystymosi tikslų (angl. Sustainable development goals). | Neatsižvelgta. | Pirma, siekiant nedubliuoti jau įgyvendinamų priemonių (tiek Ūkio ministerijos, tiek ir Socialinės apsaugos ir darbo), buvo nustatytos takoskyros tarp planuojamų įgyvendinti veiklų.  Antra, tai yra pilotinė priemonė su numatyta nedidele kvietimui skirta lėšų suma, todėl pareiškėjams nustatomi ne tokie griežti reikalavimai, t. y. nenumatomas papildomas reikalavimas atitikti Jungtinių tautų patvirtintų 17‘os darnaus vystymosi tikslų. |
| 4. | Nacionalinis skurdo mažinimo organizacijų tinklas  Direktorė Aistė Adomavičienė | Ypač didelį rūpestį kelia, kad pareiškėjais priemonėje galėtų būti išimtinai valstybės įsteigtos viešosios įstaigos. Šis reikalavimas potencialiems pareiškėjams yra akivaizdžiai diskriminacinis kitų rinkos dalyvių atžvilgiu, todėl raginame jo atsisakyti bei leisti konkurse dalyvauti ir nevyriausybinėms organizacijoms. | Neatsižvelgta. | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau planuojama praplėsti partnerių sąrašą, numatant, kad partneriais galės tapti ir kitos VšĮ, turinčios verslumo skatinimo, verslo inkubavimo ar akceleravimo patirties, verslo asociacijos ir Prekybos, pramonės ir amatų rūmai (toliau – PPAR). |
| 5. | Violeta Masteikienė  Lietuvos socialinio verslo valdybos pirmininkė | 1. Aprašant priemonės problematiką ir būtinumą reikėtų vadovautis Socialinio verslo plėtros įstatymo projekte išskirtas problemas, kurias būtų siekiama spręsti skatinant socialinio verslo subjektus. | Dalinai atsižvelgta. | Informuojame, kad socialinės problemos, kurias spręsti numatoma paskatinti socialinio verslo subjektus, buvo pasirinktos, atsižvelgiant į Socialinės apsaugos ir darbo ministerijos oficialiu raštu pateiktą informaciją, kad socialinio verslo pastangos galėtų būti nukreiptos šioms socialinėms problemoms spręsti:  – priklausomybe sergančių asmenų socialinei atskirčiai mažinti, plėtojant sugrįžimo į visuomenę ir integravimo į darbo rinką paslaugas, pvz., „palydėjimo“, mentorystės, įsitvirtinimo darbo rinkoje pagalbos, paramos sprendžiant gyvenamojo būsto ir kitus klausimus;  – veiksmingoms paslaugoms, skirtoms priklausomybe sergančių asmenų šeimos nariams, plėtoti, keičiant šių asmenų nuostatas, gerinant jų gyvenimo kokybę bei padedant prisitaikyti prie pokyčių;  – šeimų, auginančių neįgalius vaikus, socialinei atskirčiai mažinti, teikiant joms įvairiapusišką paramą (pvz., vaikų priežiūra, psichologinė pagalba, konsultavimas, parama įsidarbinant ir kt.);  – bendruomenės poreikiams tenkinti reikalingų paslaugų, ypač atokiose kaimo vietovėse, plėtrai, tuo padedant įveikti socialinę atskirtį, sukurti papildomas darbo vietas, skatinti vietos ekonomiką ir kt.;  – ikimokyklinio ir priešmokyklinio amžiaus vaikų priežiūros paslaugų prieinamumui didinti, tuo sukuriant galimybes derinti šeimos ir darbo įsipareigojimus, ir tuo pačiu sukuriant prielaidas pagerinti šeimos gerovę bei sumažinti riziką tapti socialinės atskirties asmenimis;  – papildomam mokyklinio amžiaus vaikų ugdymui plėtoti, organizuojant įvairias jų laisvalaikio užimtumo formas, ypatingą dėmesį skiriant vaikams, turintiems mokymosi, bendravimo ir elgesio problemų;  – mokomosioms stovykloms, skirtoms mokyklinio amžiaus vaikų gebėjimams ugdyti, steigti. |
| 2. Priemonės tikslas yra labai siaurinantis socialinio verslo plėtros poveikį ir orientuotas išimtinai į bendruomenėms reikalingų paslaugų ir (arba) prekių teikimą. Siūlome atsisakyti šios ribojančios nuostatos. | Atsižvelgta. | Priemonės tikslas patikslintas, vietoje „bendruomenė” bus vartojamas žodis “visuomenė”. |
| 3. Priemonės aprašyme numatyti reikalavimai potencialiems pareiškėjams yra akivaizdžiai diskriminaciniai kitų rinkos dalyvių atžvilgiu. Pagal pasiūlymą pareiškėjais galėtų būti išimtinai valstybės įsteigtos viešosios įstaigos, šios nuostatos siūlome atsisakyti. | Neatsižvelgta. | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau yra numatyta, kad partneriais galės tapti ir kitos VšĮ. |
| 4. Priemonės aprašyme numatyti reikalavimai partneriams yra akivaizdžiai diskriminaciniai kitų rinkos dalyvių ir socialinių partnerių atžvilgiu. Siūlome atsisakyti nuostatos, kad partneriais galėtų būti išimtinai valstybės įsteigtos viešosios įstaigos. Galimybę tapti partneriais turėtų būti sudaryta ir socialinio verslo asocijuotoms struktūroms vienijančioms daugiau negu 10 socialinio verslo subjektų ir socialinio verslumo iniciatyvų. | Atsižvelgta. | Numatoma praplėsti partnerių sąrašą, numatant, kad partneriais galės būti ir VšĮ, turinčios verslumo skatinimo, verslo inkubavimo ar akceleravimo patirties, verslo asociacijos ir PPAR. |
| 5. Reikalavimas partneriams ir pareiškėjams valdyti nekilnojamąjį turtą yra perteklinis, nes nekilnojamo turto valdymas neturi įtakos skatinant socialinio verslo subjektus spręsti socialines problemas, todėl šio reikalavimo siūlome atsisakyti. | Neatsižvelgta. | Ūkio ministerija, siekdama efektyviai panaudoti ES struktūrinių fondų lėšas, numato griežtesnius reikalavimus tiek pareiškėjams, tiek ir partneriams. Šiuo atveju, reikalavimas teisėtais pagrindais valdyti nekilnojamąjį turtą, Ūkio ministerijos nuomone užtikrins stabilumą bei garantuos socialinio verslo sėkmingą vystymą. |
| 6. Galutinio naudos gavėjo tinkamas išlaidas derėtų skirstyti dalimis, kad konsultacinės paslaugos negalėtų sudaryti daugiau negu 30 proc. tinkamų išlaidų. | Neatsižvelgta. | Kadangi, vadovaujantis Europos Komisijos struktūrinių fondų reglamentais tiesioginė nauda turi būti skirta galutiniams naudos gavėjams, Ūkio ministerijos nuomone, netikslinga nustatyti tokį apribojimą. Planuojama palikti apsisprendimo teisę, kaip skirstyti tinkamas išlaidas, pačiam galutiniam naudos gavėjui. |
| 7. Galutinio naudos gavėjo tinkamas išlaidose numatytas konsultacines paslaugas reikėtų išplėsti neapsiribojant vien trimis išvardintomis konsultacinėmis paslaugomis. Galima numatyti galimybę įsigyti paslaugas nesiaurinat paslaugų spektro vien tik konsultacinėmis paslaugomis. | Neatsižvelgta. | Siekiant nedubliuoti Ūkio ministerijos ir kitų ministerijų planuojamų ir /ar įgyvendinamų priemonių, Ūkio ministerija yra nustačius tam tikrus apribojimus veikloms, kas užtikrina nustatytas takoskyras tarp jau įgyvendinamų (tiek Ūkio, tiek ir kitų ministerijų) priemonių. |
| 8. Siūlome neišskirti pareiškėjo ir partnerio tinkamų išlaidų klasifikacijoje rinkodaros paslaugų teikimo, nes nėra tikslinga išskirti vieną paslaugą. | Neatsižvelgta. | Pareiškėjo ir partnerio tinkamų finansuoti išlaidų išskyrimas yra būtinas siekiant skaidraus ir efektyvaus ES struktūrinių fondų lėšų panaudojimo. Tačiau planuojama apsvarstyti Jūsų pasiūlymą dėl tinkamų išlaidų kategorijų nustatymo. |
| 9. Siekiant tvarios socialinio verslo plėtros visoje Lietuvos teritorijoje siūlome atsisakyti ribojančios nuostatos finansuoti paraišką 1-apskrityje, nes yra pageidautina, kad įgyvendinamas projektas ir jo poveikis apimtų kuo daugiau apskričių ir nekurtų papildomų bendradarbiavimo barjerų ir leistų įgyvendinti ir Vyriausybės programos prioritetus. | Neatsižvelgta. | Atkreiptinas dėmesys, kad tai yra pilotinė priemonė su numatyta nedidele kvietimui teikti paraiškas skirta lėšų suma (2,9 mln. Eurų). Todėl siekiant užtikrinti projektų kokybę ir ES investicijų lėšų efektyvų panaudojimą, nustatyta, kad vienas projektas gali apimti tik 1-ą apskritį. Svarbu įvertinti, kaip projektai pagal šią priemonę bus įgyvendinami vienos apskrities ribose ir tik tuomet, jeigu tai pasiteisins, svarstyti dėl projekto vykdymo teritorijos praplėtimo. |
| 10. Siūlome atsisakyti reikalavimo teikti verslo planą kartu su paraiška kaip perteklinį ir netikslingą reikalavimą, nes paraiškos teikimas nėra susijęs su pareiškėjo ūkine-komercine veikla. | Dalinai atsižvelgta. | Siekiant įgyvendinančiajai institucijai tinkamai įvertinti gautą paraišką bei patikrinti teikiamus paraiškoje duomenis, yra būtinas verslo planas. Tačiau Ūkio ministerija svarsto galimybę nustatyti reikalavimą su paraiška pateikti supaprastintą verslo plano variantą. |
| 11. Siūlome atsisakyti numatyto projektų atrankos būdo t. y. projekto konkursas pagal apskritis yra neracionalus ir potencialų regioninį bendradarbiavimą bei integralumą mažinantis reikalavimas. | Neatsižvelgta. | Projektų konkursas yra projektų atrankos būdas, padedantis užtikrinti skaidrų projektų atrankos organizavimo, projektų vertinimo procesą, o taip pat ir efektyvų ES struktūrinių fondų lėšų panaudojimą. |
| 12. Aprašyme nėra įvardinta nei vieno rodiklio, kuris leistų pamatuoti investavimo efektyvumą į verslumo didėjimą bei jo tvarumą; subjektų, atsakingų už atitinkamo rodiklio, iliustruojančio investavimo poveikį pasiekimą. | Dalinai atsižvelgta. | Tai pilotinė priemonė su numatyta nedidele lėšų suma (2,9 mln. Eurų), todėl aukšti reikalavimai, nustatant rodiklius, sumažintų šios priemonės patrauklumą ir prieinamumą potencialiems pareiškėjams. Projektų finansavimo sąlygų apraše bus nustatytas privalomas Veiksmų programos rezultato stebėsenos rodiklis „Sėkmingai veikiančių socialinių verslų dalis nuo visų ESF investicijas gavusių socialinių verslų 12 mėn. po projekto pabaigos“, kurio siektina reikšmė (2023 m.) – 50 procentų. Šis rezultato rodiklis padės įvertinti investicijų efektyvumą. |
| 6. | Jurgita Ribinskaitė-Glatzer| Country manager Lithuania  Reach for Change  jurgita.ribinskaite-glatzer@reachforchange.org | 1. nėra aišku, kodėl pasirinktos būtent šios socialinės problemos - jos neaprėpia viso socialinių problemų spektro, diskriminuoja dalį socialinių verslininkų. Mūsų siūlymas yra vadovautis Jungtinių tautų darbotvarke 2030 ir Strateginiais vystymosi tikslais. | Neatsižvelgta. | Informuojame, kad socialinės problemos, kurias spręsti numatoma paskatinti socialinio verslo subjektus, buvo pasirinktos, atsižvelgiant į Socialinės apsaugos ir darbo ministerijos oficialiu raštu pateiktą informaciją, kokioms socialinėms problemoms spręsti galėtų būti nukreiptos socialinio verslo pastangos.  Be to, tai yra pilotinė priemonė su numatyta nedidele lėšų suma (2,9 mln. Eurų), todėl priemonės tiesioginis susiejimas su Jungtinių tautų darbotvarke 2030 ir Strateginiais vystymosi tikslais labai susiaurintų galimų pareiškėjų tikslinę grupę. Naujų tikslinių grupių bei veiklų poreikį Ūkio ministerija planuoja svarstyti, įvertinusi priemonės pirmojo kvietimo rezultatus. |
| 2. pareiškėjams ir partneriams keliami reikalavimai yra diskriminuojantys ir neužtikrinantys programos kokybės. Pagrindinis kriterijus socialinio verslo skatintojams turėtų būti patirtis, žinios, galimybės užtikrinti programos tęstinumą. Pareiškėjais, tiek partneriais turi būti Nevyriausybinės organizacijos o ne savivaldybės įsteigtos viešosios įstaigos. Tai prieštarauja Vyriausybės programoje numatytai viešųjų paslaugų perdavimo strategijai. | Dalinai atsižvelgta. | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, priemonių, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau planuojama praplėsti partnerių sąrašą, numatant, kad partneriais galės būti VšĮ, turinčios verslumo skatinimo, verslo inkubavimo ar akseleravimo patirties, verslo asociacijos ir PPAR. |
| 1. Taip pat siūlome neriboti juridinio statuso socialinio verslo subjektams. Jeigu norima paskatinti socialinio verslo atsiradimą, reikia turėti omeny, kad dalis jų dar nėra įkūrę jokių organizacijų. | Neatsižvelgta. | Siekiant efektyviai panaudoti ES struktūrinių fondų lėšas, ir įvertinant tai, kad tai yra pilotinė priemonė, pirmojo kvietimo metu nenumatoma galimybė atsisakyti juridinio statuso socialinio verslo subjektams. Tačiau numatoma praplėsti sąvoką taip: „bet kurie juridiniai asmenys, kurie nėra didelės įmonės“. |
| 7. | Lietuvos verslo konfederacija.  Gintarė Boreikytė, Projektų koordinatorė | 1. Nepagrįstai nustatytas pareiškėjas, nes VšĮ pagrindinė veikla yra nukreipta ne į verslą (VŠĮ tikslas – tenkinti viešuosius interesus vykdant švietimo, mokymo ir mokslinę, kultūrinę, sveikatos priežiūros, aplinkos apsaugos, sporto plėtojimo, socialinės ar teisinės pagalbos teikimo, taip pat kitokią visuomenei naudingą veiklą). Socialinis verslas yra tiesiogiai susijęs su nuolatine ūkine komercine veikla, su socialiniais tikslais, remiamasi socialiai atsakingo verslo nuostatomis, taikomos socialinės inovacijos. Tad VŠĮ galėtų būti galima partnere. 2. Siūloma:   Pareiškėjai – verslo asociacijos (asociacijos vykdančios ekonomines veiklas).  Galimi partneriai – VšĮ, tarp kurios savininkų / dalininkų yra valstybės / savivaldybės atstovų, kurios teisėtais pagrindais valdo nekilnojamą turtą, kurios turi verslumo skatinimo, socialiai atsakingų veiklų patirties (pvz.: Mano Guru, salotų baras, VšĮ SOCIALINIAI PARAMOS PROJEKTAI, bendradarbystės centrai, verslo informacijos centrai (VIC), verslo ir turizmo informacijos centrai (VTIC)).  VŠĮ – netinka būti pareiškėjais, gali būti galimais partneriais. | Dalinai atsižvelgta. | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau planuojama praplėsti partnerių sąrašą, numatant, kad partneriais galės būti VšĮ, turinčios verslumo skatinimo, verslo inkubavimo ar akseleravimo patirties, verslo asociacijos ir PPAR. |
| 8. | Versli Lietuva | 1. **Pagrindinė problema. Veiklos.**   Kuo vadovaujantis buvo identifikuotos šios socialinės problemos?  Versli Lietuva nepritaria baigtiniam socialinių problemų sąrašui, kuris neapima visų socialinių problemų, ypač aktualių socialinėje srityje, pvz., viena iš tokių problemų yra senstanti visuomenė ir iš to kylančios kitos problemos. Jei šios priemonės tikslas yra paskatinti socialinio verslo, kuris teiktų bendruomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą, tokiu atveju, siūlome nenurodyti konkrečių socialinių problemų arba šis sąrašas tikrai turėtų būti ne baigtinis.  **Siūlytume formuluoti taip:** „Todėl siekiama paskatinti socialinį verslą, kuris teikia visuomenei reikalingas paslaugas arba prekes, sprendžiant konkrečias socialines problemas.“  07.25 buvome susitikę su SADM viceministru Bingeliu ir jų pozicija taip pat yra tokia, kad soc. verslo kontekste nereikia baigtinio sąrašo nei soc. problemų, nei atitinkamai – galimų soc. paslaugų joms spręsti. Visuomenė yra nuolat besikeičianti ir kurianti inovacijas naujoms problemoms spręsti. | Dalinai atsižvelgta. | Ūkio ministerija, rengdama priemonės koncepciją, vadovavosi Socialinio verslo koncepcija (2015 m. balandžio 3 d. LR ūkio ministro įsakymas Nr. 4-207) ir Socialinės apsaugos ir darbo ministerijos oficialiu raštu. Informuojame, kad socialinės problemos, kurias spręsti numatoma paskatinti socialinio verslo subjektus, buvo pasirinktos, atsižvelgiant į Socialinės apsaugos ir darbo ministerijos oficialiu raštu pateiktą informaciją, kad socialinio verslo pastangos galėtų būti nukreiptos šioms socialinėms problemoms spręsti:  – priklausomybe sergančių asmenų socialinei atskirčiai mažinti, plėtojant sugrįžimo į visuomenę ir integravimo į darbo rinką paslaugas, pvz., „palydėjimo“, mentorystės, įsitvirtinimo darbo rinkoje pagalbos, paramos sprendžiant gyvenamojo būsto ir kitus klausimus;  – veiksmingoms paslaugoms, skirtoms priklausomybe sergančių asmenų šeimos nariams, plėtoti, keičiant šių asmenų nuostatas, gerinant jų gyvenimo kokybę bei padedant prisitaikyti prie pokyčių;  – šeimų, auginančių neįgalius vaikus, socialinei atskirčiai mažinti, teikiant joms įvairiapusišką paramą (pvz., vaikų priežiūra, psichologinė pagalba, konsultavimas, parama įsidarbinant ir kt.);  – bendruomenės poreikiams tenkinti reikalingų paslaugų, ypač atokiose kaimo vietovėse, plėtrai, tuo padedant įveikti socialinę atskirtį, sukurti papildomas darbo vietas, skatinti vietos ekonomiką ir kt.;  – ikimokyklinio ir priešmokyklinio amžiaus vaikų priežiūros paslaugų prieinamumui didinti, tuo sukuriant galimybes derinti šeimos ir darbo įsipareigojimus, ir tuo pačiu sukuriant prielaidas pagerinti šeimos gerovę bei sumažinti riziką tapti socialinės atskirties asmenimis;  – papildomam mokyklinio amžiaus vaikų ugdymui plėtoti, organizuojant įvairias jų laisvalaikio užimtumo formas, ypatingą dėmesį skiriant vaikams, turintiems mokymosi, bendravimo ir elgesio problemų;  – mokomosioms stovykloms, skirtoms mokyklinio amžiaus vaikų gebėjimams ugdyti, steigti.  Naujų tikslinių grupių bei veiklų poreikį Ūkio ministerija planuoja svarstyti, įvertinusi priemonės pirmojo kvietimo rezultatus.  Ūkio ministerija sutinka pakeisti „bendruomenei reikalingas paslaugas“ „visuomenei reikalingas paslaugas“. |
| 1. **Pareiškėjas/partneris.**   Siūlymas pareiškėją/ partnerį apibrėžti pagal SVV plėtros įstatymą, t.y. Viešoji įstaiga, kurios savininkė arba viena iš dalininkų yra valstybė ir (arba) savivaldybė ir kuri teikia viešąsias ir/arba administracines paslaugas verslui, kaip jos apibrėžtos Smulkiojo ir vidutinio verslo plėtros įstatyme. Viešųjų ir/arba administracinių paslaugų verslui teikimas turi būti apibrėžtas jos steigimo dokumentuose.  Partnerystė projekte racionali, jei projektas vykdomas keliose apskrityse. | Dalinai atsižvelgta. | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau yra numatyta, kad partneriais galės tapti ir kitos VšĮ. Taip pat praplėstas socialinio verslo subjektų juridinio statuso sąvoka, papildant „bet kurie juridiniai asmenys, kurie nėra didelės įmonės“.  Dėl kelių apskričių įtraukimo. Tai yra pilotinė priemonė su numatyta nedidele ES struktūrinių fondų lėšų suma (2,9 mln. Eur). Todėl siekiant užtikrinti projektų kokybę ir ES investicijų lėšų efektyvų panaudojimą, nustatyta, kad vienas projektas gali apimti 1-ą apskritį. Svarbu įvertinti, kaip šios priemonės projektai bus įgyvendinami vienos apskrities ribose ir tik tuomet, jeigu tai pasiteisins, bus svarstoma dėl projekto vykdymo teritorijos praplėtimo. |
| 1. **Pareiškėjai/partneriai.**   Tokie bendradarbystės centrai kaip „Spiečius“ negalės įrengti tiek darbo vietų galutinių naudos gavėjų darbuotojams ir išlaikyti juos 2 metus, nes šiuo metu šiuose centruose verslininkams yra suteikiamos ribotas kompiuterizuotų darbo vietų skaičius su įranga tik 1 metams.  Atsižvelgiant į tai, reikalavimas dėl nekilnojamojo turto netenka prasmės. Siūlome atitinkamai tikslinti ir kitose vietose.  Esant idėjai „Verslo starto“ priemonę sieti su Spiečiais, siūlytume nebedubliuoti. Vietoje to siūlome įtraukti viešųjų paslaugų perdavimo projekto tęstinumo veiklas. Kitu atveju, kils iššūkių, kai reikės į Spiečių priimti ištisas komandas soc. verslų, kur realiai tam šiuo metu nėra galimybės (realiai ten tik po 6 darbo vietas). | Dalinai atsižvelgta. | Įvertinus tai, kad priemonės tikslas yra paskatinti socialinio verslo, kuris teiktų **visuomenei** reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą, kas savo ruožtu tiesiogiai siejasi su naujai sukurtomis darbo vietomis, ir tai, kad tai turi būti prieinama visuomenei, Ūkio ministerija yra numačiusi šiuos prioritetinius projektų atrankos kriterijus:  1) Įrengtų darbo vietų galutinių naudos gavėjų darbuotojams skaičius;  2) Pareiškėjas ir (arba) partneriais teisėtais pagrindais valdo patalpas su įkurtomis darbo vietomis tam tikroje savivaldybėje (-se) (didesnis prioritetinis balas suteikiamas priklausomai nuo savivaldybių, kuriose turimos patalpos, skaičiaus).  Ūkio ministerijos nuomone, galutiniai naudos gavėjai, norėdami sėkmingai įgyvendinti pagal priemonę numatytas veiklas, turėtų turėti sukurtos fizinės darbo vietos galimybę. Tačiau atkreiptinas dėmesys, kad socialinio verslo subjektai gali ir neturėti tokio poreikio.  Šios ir kitos sąlygos bus patikslintos priemonės projektų finansavimo sąlygų apraše. |
| 1. Ar projektas bus de minimis? Jei taip, gal galima apriboti, kad de minimis yra tik krepšeliai, kitos remiamos veiklos nėra de minimis, kadangi nėra aiškiai apibrėžiamo galutinio naudos gavėjo. | Neatsižvelgta. | Taip, tinkamos finansuoti išlaidos bus apskaičiuojamos vadovaujantis *de minimis* reglamentu. Atsižvelgiant į Konkurencijos tarybos pateiktas išvadas dėl valstybės pagalbos taikymo pastaruoju metu derinamoms priemonėms, *de minimis* pagalba proporcingai turi būti paskirstoma galutiniams naudos gavėjams |
| 1. **Remiamos veiklos.**   Siūlome neapsiriboti tik pradžios krepšeliais – priemone leisti naudotis ir veikiantiems socialiniams verslams veiklos gyvybingumui ir plėtrai užtikrinti. PFSA gali būti numatytas santykis naujų ir veikiančių socialinių verslų, jei pagrindinis priemonės tikslas pasiekti LRV plane numatytą naujų soc. verslų skaičių. Pagal šiuo metu numatytas finansavimo sumas, tikėtina, kad vienoje apskrityje bus išdalinta 15-20 krepšelių, tačiau kuo didesnė būtų galima projekte vertė (apimant kelias apskritis), tuo daugiau vertės galima būtų skirti krepšeliams, o ne rinkodarai ir administravimui. Tokiu būdu su numatyta priemonei suma galima būtų ne tik pasiekti naujų soc. verslų skaičių, bet ir paskatinti esamus. | Neatsižvelgta. | Ūkio ministerija, siekdama išvengti galimos veiklų dubliavimo su kitomis priemonėmis rizikos, yra nustačiusi konkrečias finansuotinas priemonės veiklas, kurioms numatyta nedidelė skirtinų lėšų suma. Ūkio ministerija, įgyvendindama šią priemonę privalo pasiekti Veiksmų programos produkto rodiklį: „Socialiniai verslai, sukurti gavus ESF investicijas (2023 m. siektina reikšmė – 150 vnt).“ Todėl ši priemonė nėra skirta jau veikiančių socialinių verslų veiklos gyvybingumui ir plėtrai užtikrinti.  Dėl kelių apskričių įtraukimo. Tai yra pilotinė priemonė su numatyta nedidele lėšų suma. Todėl siekiant užtikrinti projektų kokybę ir ES investicijų lėšų efektyvų panaudojimą, nustatyta, kad vienas projektas gali apimti 1-ą apskritį. Svarbu įvertinti, kaip ši priemonė bus įgyvendinama vienos apskrities ribose ir tik tuomet, jeigu tai pasiteisins, svarstyti dėl projekto vykdymo teritorijos praplėtimo. |
| 1. **Remiamos veiklos.**   Strategijoje „Lietuva 2030“ numatyta sukurti mechanizmus, padėsiančius piliečius ir kitas suinteresuotas grupes įtraukti į visuomenės poreikių nustatymą ir užtikrinti jų dalyvavimą konstruktyvaus dialogo forma visais sprendimų priėmimo lygmenimis. Šiuo metu skirtingų sektorių bendradarbiavimas, ypač savivaldos lygmenyje, dažnai yra fragmentiškas, netvarus ir nepakankamai struktūruotas. Todėl siekiant paskatinti socialinių partnerių organizacijų konsultacijas, derybas ir bendrus veiksmus bei viešojo, nevyriausybinio ir privataus sektorių pastangų derinimą sprendžiant konkrečią (nacionalinio ar vietos lygmens) problemą, numatoma remti socialinį dialogą bei partnerystes.  *Siūlymas:*  **Remiamos veiklos, tinkamos išlaidos**  **Remiamos veiklos:**   1. socialinio verslo ~~pradžios~~ krepšeliai MVĮ; 2. socialinio verslo ~~kūrimosi~~ skatinimo veiklos. 3. *Institucijų viešųjų paslaugų perdavimo skatinimas, sukuriant paklausą socialinio verslo paslaugoms.* | Neatsižvelgta. | Ūkio ministerija parengė ir planuoja įgyvendinti pilotinę priemonę (su numatyta nedidele lėšų suma 2,9 mln. Eur), kuri skirta paskatinti socialinio verslo, kuris teiktų bendruomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą. Be to, atkreiptinas dėmesys, kad yra nustatytos takoskyros tarp socialinį verslą skatinančių priemonių. Tai įvertinus, buvo pasirinkta remti socialinio verslo pradžios krepšelius MVĮ bei socialinio verslo kūrimosi skatinimo veiklas. Tai prisidės prie Veiksmų programos rodiklių pasiekimo. |
| 1. **Išlaidos.**   Galutiniai naudos gavėjai įrangą įsigys ne projekto veikloms vykdyti, o socialinio verslo kūrimui ir/ar vystymui.  Reikia labai gerai išgryninti krepšelių dalinimo principą: ar pareiškėjas turės supirkti visas paslaugas ir leisti galutiniams naudos gavėjams jomis naudotis, atsiskaitymus vykdant tarp pareiškėjo ir paslaugų teikėjo, ar galimas bus kitas įmanomas variantas. Pareiškėjai/ partneriai nėra dotacijos valdytojai ir tiesiogiai krepšelių negalės skirti.  ***Galutiniams naudos gavėjams tenkančios*** tinkamos išlaidos:  Administruojantiems asmenims ir kitoms netiesioginėms projekto išlaidoms turi būti numatytos netiesioginės išlaidos – 23 proc. tinkamų tiesioginių išlaidų sumos (pagal fiksuotą normą).  Įtraukti į tinkamas finansuoti išlaidas:  • projekto veiklose dalyvaujančių asmenų komandiruočių, kelionių, dalyvavimo renginiuose ir pan. išlaidos;   * lektorių, ekspertų paslaugos, leidybos, paslaugos); | Dalinai atsižvelgta. | Socialinio verslo pradžios krepšelių dalinimo nuostatos bus nurodytos PFSA. Atkreiptinas dėmesys, kad galutinę naudą turi gauti galutinis naudos gavėjas, o ne pareiškėjas ar partneris.  Planuojama prie tinkamų išlaidų įtraukti netiesiogines išlaidas pagal fiksuotąją projekto išlaidų normą ir lektorių bei ekspertų paslaugas.  Manytina, kad netikslinga įtraukti komandiruočių, kelionių, dalyvavimo renginiuose išlaidas, nes pareiškėjai ir (arba) partneriai patys galės organizuoti renginius, atsižvelgiant į tai, kad finansuojamos su renginių organizavimu susijusios išlaidos. |
|  |  | 1. **Paramos dydis:**   Pagal numatytą priemonei skirti biudžetą, planuojama 10 projektų, po vieną kiekv. apskrityje. Tam tikri pareiškėjai, pvz., Versli Lietuva gali vienu projektu padengti 5-6 apskritis, todėl siūlome didinti maksimalią projekto sumą priklausomai nuo projektu galimų padengti apskričių skaičiaus pateikiant pagrindimą, kad pareiškėjas – partneris tose apskrityse turi nuosavybės teise valdomas patalpas projekto įgyvendinimo laikotarpiui bei atstovą viešosioms/ administracinėms paslaugoms verslui teikti. Konkurencijai užtikrinti galima apriboti, kad viename projekte būtų padengiamos ne daugiau kaip 5 apskritys. Tokiu būdu būtų užtikrintos mažesnės rinkodaros ir administracinės sąnaudos tiek pareiškėjams, tiek ir lvpa.  Siūlome leisti vienu projektu aptarnauti daugiau apskričių, tuo labiau, kad yra leidžiamos partnerystės. | Neatsižvelgta. | Ūkio ministerija, siekdama skaidriai ir efektyviai panaudoti ES struktūrinių fondų lėšas, yra numačiusi, kad pareiškėjais ir partneriais gali būti:  Pareiškėjai – VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)).  Partneriai – VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)).  Siekiant užtikrinti galimybes dalyvauti didesniam skaičiui potencialių pareiškėjų ir partnerių, Ūkio ministerija neplanuoja didinti maksimalios projektui skirtos sumos ar apskričių viename projekte skaičių. Atkreiptinas dėmesys, kad tai yra pilotinė priemonė su numatyta nedidele lėšų suma. Todėl yra svarbu įvertinti, kaip ši priemonė bus įgyvendinama vienos apskrities ribose ir tik tuomet, jeigu bus tai pasiteisins, svarstyti dėl projekto vykdymo teritorijos praplėtimo. |
|  |  | 1. ~~–~~perteklinis reikalavimas: ~~Verslo planas~~ teikiamas su paraiška. | Dalinai atsižvelgta. | Siekiant įgyvendinančiajai institucijai tinkamai įvertinti gautą paraišką bei patikrinti teikiamus paraiškoje duomenis, yra būtinas verslo planas. Tačiau Ūkio ministerija svarsto galimybę nustatyti reikalavimą su paraiška pateikti supaprastintą verslo plano variantą. |
|  |  | 1. Socialiniai verslai, sukurti gavus ESF investicijas (2023 m. siektina reikšmė – 150 vnt). Didinant projekto dydį, gali būti pasiektas didesnis priemonės rodiklis. | Neatsižvelgta. | Rodiklio dydis yra paskaičiuotas atsižvelgiant į projektui numatytas skirti sumas ir į projekto veiklų specifiką. |
|  |  | 1. ~~Sėkmingai~~ Išgyvenusių ESF investicijas gavusių socialinių verslų dalis nuo visų ESF investicijas gavusių socialinių verslų 12 mėn. po projekto pabaigos (2023 m. siektina reikšmė – 50 proc.). | Neatsižvelgta. | Tai yra Veiksmų programos rodiklis, todėl jo keisti neturime galimybės. |
| 9. | Klaipėdos miesto savivaldybės administracijos  Tarptautinių ryšių ir ekonominės plėtros skyriaus  Vyriausia specialistė  **Rima Ignatavičienė** | Dėl pareiškėjų: reikėtų įvertinti, kad iniciatyvą šioje srityje galėtų rodyti ir viešosios įstaigos, kurios yra privataus kapitalo įsteigtos ir neapriboti galimybės galimais pareiškėjais būti tik valstybės/savivaldybės įsteigtoms VšĮ, o praplėsti šią sritį iki viešųjų įstaigų savo veikloje vykdančių verslumo skatinimo veiklas ar netgi nevyriausybinės organizacijos. | Dalinai atsižvelgta | Siekdama efektyviai panaudoti ES struktūrinių fondų lėšas bei pasiekti užsibrėžtą priemonės tikslą (paskatinti socialinio verslo, kuris teiktų visuomenei reikalingas paslaugas ir (arba) prekes, padėsiančias spręsti konkrečią socialinę problemą, kūrimąsi ir plėtrą) ir išlaikyti nustatytas takoskyras tarp kitų – tiek Ūkio, tiek ir kitų ministerijų, Ūkio ministerija apribojo potencialių pareiškėjų tikslinę grupę (VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties ir teisėtais pagrindais valdanti nekilnojamą turtą (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)). Tačiau planuojama praplėsti partnerių sąrašą, numatant, kad partneriais galės būti VšĮ, turinčios verslumo skatinimo, verslo inkubavimo ar akseleravimo patirties, verslo asociacijos ir PPAR. |
| Galutinio naudos gavėjo tinkamos išlaidos: **įtraukti papildomas išlaidas** – minimalaus darbo užmokesčio ir socialinių išmokų kompensavimas iki 6 mėn. nuo veiklos vykdymo pradžios. | Neatsižvelgta | Atsižvelgiant į priemone siekiamus tikslus ir remiamas veiklas, numatoma paremti socialinių verslų kūrimosi pradžiai būtinos įrangos ir įrenginių įsigijimo arba lizingo (finansinės nuomos) išlaidas; kompiuterinės įrangos įsigijimo ir (ar) nuomos išlaidas; programinės įrangos įsigijimo išlaidas, tačiau darbo užmokesčio finansuoti neplanuojama. |